Iosephus Goebbels
Iosephus Goebbels Res apud Vicidata repertae: Nativitas: 29 Octobris 1897; Rheydt Obitus: 1 Maii 1945; Führerbunker Patria: Germania nazistica Nomen nativum: Paul Joseph Goebbels Familia Coniunx: Magda Goebbels Proles: Helga Susanne Goebbels, Hildegard Traudel Goebbels, Helmut Christian Goebbels, Holdine Kathrin Goebbels, Heidrun Elisabeth Goebbels, Hedwig Johanna Goebbels Memoria Sepultura: Ehle Iosephus Goebbels vir, qui versatur? in republica Germanica, et ephemeridium scriptor fuit. Goebbels historiae artium Germanisticaeque philosophiaeque studuit. Tum officium scriptoris vel dramaturgi frustra appetivit. Anno 1924 ephemeridum scriptor commentariis diurnis Völkische Freiheit ('Libertas popularis') operam dedit et partes politicas NSDAP vocatas iniit. Anno 1925 Adolfus Hitler appellavit Iosephum Goebbels quaestorem NSDAP in Rhenania Septentrionali. Anno 1926 Adolfus Hitler Iosephum Goebbels ducem regionis Berolino-Brandenburgi fecit, ubi Goebbels ingenio rhetorico popularique utebatur. Eo auctore Volksempfänger ('Radiophonum populare') inventum est, quo emissiones radiophonicae ceterorum civitatum audiri non potuit. Ab anno 1927 usque ad annum 1934 Angriff ('impetum') edidit, ab anno 1928 legatus Dietae Imperii Germanici (Theodisce: Reichstag) fuit, ab anno 1929 etiam "director imperialis in rebus propagandis" (Reichspropagandaleiter) auctoritate apud Adolfum Hitler crescente. Ab anno 1928 usque ad mortem legatus Dietae Imperii Germanici fuit. Cum Goebbels "administer imperii educationi populi rebusque propagandis" (Reichsminister für Volksaufklärung und Propaganda) et dux "camerae culturae imperii" (Reichskulturkammer) fuit, instrumenta communicationis vel media adaequanda (Gleichschaltung) curavit. Quamquam eius auctoritas apud NSDAP nonnumquam vacillavit, Iosephi Goebbels culpa ob scelera in tempore socialismi nationalis commissa praestat. Secundo bello mundano rhetorica Iosephi Goebbels summa fuit. Die 18 Februarii 1943 Berolini in palatio vulgo Berliner Sportpalast vocato "bellum totale" (den totalen Krieg) proclamavit. Insequenti die post mortem Adolphi Hitler Iosephus Goebbels et uxor Magda primum liberos necaverunt deinde sibi mortem consciverunt.